**חברת הקרוזים Oceania Cruises תפעל מניו יורק**

**אניית התענוגות האינטימית והיוקרתית אינסיניה (Insignia) תצא ליותר מ-20 הפלגות מהמזח שברחוב 48 במנהטן ליעדים מסקרנים בניו אינגלנד, קנדה, ברמודה, גרינלנד ואיסלנד**

חברת אוניות השייט אושיאניה קרוזס (Oceania Cruises)מסרה, כי במשך שנת 2017 היא תהיה חברת הקרוזים היוקרתית היחידה שתהפוך את ניו יורק לנמל הבית שלה, וזאת עם יותר מ-20 הפלגות מתוכננות של אניית הקרוזים האינטימית והיוקרתית אינסיניה Insignia) ) ממנהטן. ההפלגות ממזח אוניות הקרוז ברחוב 48 במנהטן, יהיו ליעדים מסקרנים בניו אינגלנד, קנדה, ברמודה, גרינלנד ואיסלנד.

**חווייה קולינרית**

"אנית הקרוז אינסיניה Insignia)) מציעה חוויה קולינרית, שמתחרה במסעדות הטובות ביותר בעיר כמו גם מגוון עצום של פעילויות תרבותיות ויעדים מרתקים. השילוב של האלגנטיות והתחכום של האנייה עם הספא הממותג קניון ראנצ' היוקרתי והמוכר, גורם לאינסיניה להיות השידוך המושלם לעיר ניו יורק וניו יורק הינה השידוך המעולה עבורה", הצהיר בוב בינדר, נשיא ומנכ"ל אושיאניה קרוזס.

כחלוצת הקרוזים הייעודיים, הפלגות אינסיניה מניו יורק, שיחלו ביולי 2017, יכללו מגוון יוצא דופן של עגינות לילה, ביעדים כגון: ניו יורק, צ'רלסטון בדרום קרולינה, רייקיאוויק באיסלנד, סט. ג'ורג' בברמודה ובאתרים נוספים.

"כל אחד ממסלולי ההפלגה תוכנן כדי להציע הזדמנויות נדירות בתחום הקולינרי, ההיסטורי והתרבותי, שהינן חותמת האיכות של חברת אושיאניה. זו אף תהיה הזדמנות יוצאת דופן למפליגים הישראליים לשלב ביקור בעיר האהובה ניו יורק, אשר אגב מהווה יעד מספר אחד בקרב לקוחות 'אופיר טורס' עם חופשת שייט יוקרתית. כבר היום נרשמו נוסעים רבים אשר מתכננים לשלב את נסיעת העסקים שלהם עם חופשת שייט עם בן/בת הזוג.", מסר בועז וקסמן, יו"ר ובעלים חברת התיירות 'אופיר טורס', המייצגת בישראל את Oceania Cruises.